Йозеф фон Айхендорф
Мироносец

Превод от немски: Владимир Мусаков, —

chitanka.info

Спи ми, любима, заспи,

слушай как нощният вятър

тихичко шушне в листата,

чуй как потокът шепти!

Отпусни снежнобяла ръка

и с главица на нея заспи —

как е топъл дъхът ти сега!

На война бях, завръщам се аз.

А в окопите кални доскоро,

в дъжд и сняг, изтощен от умора,

как мечтаех за тебе тогаз!

Само бледата, тъжна луна

във бедата ни беше със нас.

Спи ми, днес си в свободна страна!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.